**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**127/2019. (IV.9.) Kt. számú**

**határozata**

**(mely egyben a Tiszavasvári Egészségügyi Szolgáltató Nonprofit Közhasznú Korlátolt Felelősségű Társaság 6/2019. (IV.9.) számú alapítói döntése)**

**a Tiszavasvári Egészségügyi Szolgáltató Nonprofit Közhasznú Korlátolt Felelősségű Társaság beolvadásával kapcsolatos második alapítói döntés, az átalakulás dokumentumainak jóváhagyása**

Tiszavasvári Város Önkormányzata Képviselő-testülete ***„a Tiszavasvári Egészségügyi Szolgáltató Nonprofit Közhasznú Korlátolt Felelősségű Társaság* *beolvadásával kapcsolatos második alapítói döntés, az átalakulás dokumentumainak jóváhagyása”*** tárgyú előterjesztést megtárgyalta és az alábbi döntést hozta:

1. Tiszavasvári Város Önkormányzata Képviselő-testülete, úgyis, mint a **Tiszavasvári Egészségügyi Szolgáltató Nonprofit Közhasznú Korlátolt Felelősségű Társaság** legfőbb döntéshozó szerve megerősíti a 42/2019. (II.14.) Kt. számú határozatban foglalt **átalakulási szándékot, és véglegesen elhatározza**, hogy a Tiszavasvári Város Önkormányzata kizárólagos tulajdonában lévő **Tiszavasvári Egészségügyi Szolgáltató Nonprofit Közhasznú Korlátolt Felelősségű Társaságot** *(székhelye: 4440 Tiszavasvári, Vasvári Pál u. 87. szám képviseli: Dojcsákné Pásztor Erika ügyvezető)* **beolvadás útján egyesíti** a **Tiszavasvári Településszolgáltatási és Vagyonkezelő Nonprofit Korlátolt felelősségű Társasággal** (*székhelye: 4440 Tiszavasvári, Ady E. u. 8. szám képviseli: dr. Groncsák Andrea ügyvezető)* **gazdasági társasággal**.

Az átalakuláshoz fűződő joghatások **2019. június 1. napjával állnak be.**

**Jogutód** gazdasági társaság: **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság**

2. Tiszavasvári Város Önkormányzata Képviselő-testülete, úgyis, mint a **Tiszavasvári Egészségügyi Szolgáltató Nonprofit Közhasznú Korlátolt Felelősségű Társaság** **legfőbb döntéshozó szerve** **elfogadja** a **Tiszavasvári Egészségügyi Szolgáltató Nonprofit Közhasznú Korlátolt Felelősségű Társaságnak a Tiszavasvári Településszolgáltatási és Vagyonkezelő Nonprofit Korlátolt Felelősségű Társaságba történő, beolvadás útján megvalósuló egyesülésére vonatkozó Egyesülési Tervet és annak mellékleteit, a határozat 1. melléklete szerinti tartalommal.**

1. Felhatalmazza a **Tiszavasvári Egészségügyi Szolgáltató Nonprofit Közhasznú Korlátolt Felelősségű Társaság ügyvezetőjét** **a 2. pontban meghatározott Egyesülési Terv 2. mellékletét képező egyesülési szerződés aláírására.**

**Határidő:** azonnal **Felelős:** Tiszavasvári Egészségügyi Szolgáltató Nonprofit Közhasznú Kft ügyvezetője

1. Felhatalmazza a polgármestert **a Tiszavasvári Egészségügyi Szolgáltató Nonprofit Közhasznú Korlátolt Felelősségű Társaság 2. pontban meghatározott dokumentumok aláírására.**

**Határidő:** azonnal **Felelős:** Szőke Zoltán polgármester

6. Felkéri a polgármestert, hogy a **Tiszavasvári Egészségügyi Szolgáltató Nonprofit Közhasznú Korlátolt Felelősségű Társaság ügyvezetőjét** jelen határozatról tájékoztassa. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő:** azonnal **Felelős:** Szőke Zoltán polgármester

**Szőke Zoltán Ostorháziné dr. Kórik Zsuzsanna**

**polgármester jegyző**